OpenLLM-France/wikimedia huggingface dataset:
# Mestival

El Mestival o Festival Internacional de Música i Cultura Ètnica i Mestissatge, és un festival que es realitza des de 1996 entre els mesos de maig i juny a la ciutat d'Elx (País Valencià). Aquest festival representa un fòrum per a l'acostament i l'intercanvi cultural entre els pobles del món. Es caracteritza per espectacles de música, dansa, cinema, teatre i tallers sobre gastronomia. El festival té com a objectiu principal fomentar la pau i la fraternitat, i té lloc en l'entorn natural del Palmerar d'Elx, declarat des de 2000 Patrimoni de la Humanitat per la Unesco.

## Referències

* ↑ 20minutos. «Ritmos africanos en la noche del Mestival» (en castellà), 01-06-2005. [Consulta: 30 abril 2020].
* ↑ 52 propuestas de ocio familiar en Alicante (en castellà). Editorial Ilcoi, 2007. ISBN 978-84-9826-264-3.
* ↑ Sonneil. «El Palmeral de Elche: Patrimonio de la Humanidad de la UNESCO» (en espanyol europeu), 29-11-2019. [Consulta: 30 abril 2020].
# Adurbad

Adurbad fill de Mahrspand (Ādurbād i Marhspandān) fou un gran saderdot (mobad de mobads) mazdaista durant el regnat de Sapor II (309-379). Era nadiu de la vila de Kuran (probablement Koran a Fars) i el seu llinatge remuntava suposadament a herois llegendaris.
Fou estricte en l'observança de la religió i zelós en la persecució de les altres religions, especialment els maniqueus.

## Referències

* ↑ Tafażżolī, A. «Ādurbād i Marhspandān». A: Encyclopædia Iranica (en anglès). I/5, 2014, p. 477.
* ↑ Emmerick, R. E.; Sundermann, Werner; Zieme, Peter. Studia Manichaica (en alemany). Berlín: Akademie Verlag, 2000, p. 310-312. ISBN 978-3-05-003330-3.
# Adutiškis

Adutiškis és un poble del districte municipal de Švenčionys, al comtat de Vílnius, al sud-est de Lituània. D'acord amb el cens de l'any 2001, el poble té una població de 778 habitants. La ciutat està ubicada al costat de riu Kamaja, fronterer amb Belarús.

## Vegeu també

* Llista de pobles de Lituània

## Referències

* ↑ [2010-11-07] Vilniaus apskrities kaimo gyvenamosios vietovės ir jų gyventojai. Vilnius: Department of Statistics to the Government of the Republic of Lithuania, 2003, p. 67. ISBN 9955-588-04-7. Arxivat 2011-07-22 a Wayback Machine.
# Ab (desambiguació)

«Ab» té aquests significats:
* Ab, mes del calendari hebreu.
* Ab, prefix llatí que significa separació, allunyament (ex. abactinal, abaxial), i en locucions llatines (ex. ab intestato, sense testament).
* Ab, prefix que s'afegeix a algunes unitats elèctriques del sistema MKSA (ex. abampere).
* AB, grup sanguini
Viccionari
# Ab intestato

Ab Intestato és una locució llatina que significa "sense testament" i s'aplica quan algú és mort sense deixar testament. En aquest cas la llei ja preveu una designació d'hereus per un ordre preestablert (actualment primer els fills o descendents, després el cònjuge, després els pares o ascendents, després els germans i col·laterals). Aquest ordre el determina a Catalunya el Codi Civil Català.
La declaració d'hereus quan es produeix la circumstància, també es diu declaració d'hereus ab intestato. Anteriorment corresponia al jutge, però els darrers anys aquesta funció es va passar al notari, que aixeca acta de notorietat, i després de l'aportació dels documents corresponents (entre els quals el certificat del Registre General d'actes d'última Voluntat acreditant la manca de testament o altra disposició successòria) i declaració de testimonis, declara la notorietat del fet i declara hereu a qui pertoqui.

## Vegeu també

* Abintestat
# Mirsad Hibić

Mirsad Hibic (Zenica, 11 d'octubre de 1973) és un exfutbolista iugoslau i bosnià, que jugava de defensa.
Va destacar a l'equip croat de l'Hajduk Split. L'estiu de 1996 va fitxar pel Sevilla FC, amb qui va jugar en Primera i Segona Divisió. Posteriorment va militar a l'Atlètic de Madrid, on es va retirar al gener del 2004.
Amb la selecció del seu país va jugar 35 partits.

## Carrera de club

A nivell de club, va jugar a NK Čelik Zenica, Hajduk Split, Sevilla FC i Atlètic de Madrid, abans de retirar-se el gener de 2004.

## Internacional

Hibić va debutar amb Bòsnia i Hercegovina en un partit amistós a l'abril de 1996 contra Albània i va aconseguir un total de 36 convocatòries (14 com a capità), sense gols. El seu últim partit internacional va ser un amistós a l'abril de 2004 contra Finlàndia.

## Vida personal

Hibić resideix a Zenica amb la seva família.

## Referències

* ↑ Mamrud, Roberto. «Bosnia and Herzegovina – Record International Players». RSSSF, 16-07-2009. [Consulta: 7 març 2021].
* ↑ «Player Database». eu-football.info. [Consulta: 7 març 2021].
* ↑ «Hibic granted winning send-off». UEFA.com, 28-04-2004 [Consulta: 14 desembre 2008].
* ↑ «Vijesti.ba». Arxivat de l'original el 2020-03-17. [Consulta: 18 agost 2024].

## Enllaços externs

* Mirsad Hibić a National-Football-Teams.com (anglès)
# Els Campassos (Monistrol de Calders)

Els Campassos són uns amples camps de conreu del terme municipal de Monistrol de Calders, al Moianès.
Estan situats a l'esquerra del Calders, al lloc on hi ha la Resclosa dels Campassos (o del Molí de la Païssa). El riu hi forma un meandre en doble angle recte que, en època de fortes pluges, inunda una part dels Campassos: el tros que s'inunda freqüentment es coneix, humorísticament, a Monistrol de Calders com a camp de l'arròs.
Als Campassos hi ha actualment la Granja dels Campassos, i antigament hi havia hagut el mas Casalliga, del qual no en queda cap vestigi. S'hi troba Barraca de l'Esquirol, un edifici circular de pedra seca coberta de falsa cúpula, porta de llinda plana monolítica i orientada al nord; sobre la llinda de la porta hi ha una petita obertura.

## Referències

* ↑ Erill i Pinyot, Gustau; Gual i Purtí, Jordi (fotos); Manent i Oristrell, Llibert (cartografia). Monistrol de Calders: el poble dels pagesos enginyers. Gràfiques Ister & Ajuntament de Monistrol de Calders, 2006 (Col·lecció Pedra i aigua, 1).
* ↑ Simon Vilardaga, Sara. «Barraca de l'Esquirol als Campassos | Mapes de Patrimoni Cultural». Diputació de Barcelona, 26-03-2019. [Consulta: 17 gener 2022].
# Megarcys bussoni

Megarcys bussoni és una espècie d'insecte plecòpter pertanyent a la família dels perlòdids.

## Descripció

* Aquesta espècie, per les taques del cap i del pronot, s'assembla a Isogenus.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sibèria.

## Referències

* ↑ Klapálek, 1912. Coll. Zool. Selys. 4(1):10.
* ↑ uBio (anglès)
* 1 2 3 Navàs. 1923. Rev. Acad. Cienc. Exactas Fis. Quim. Nat. Zaragoza 1 7:34. «PDF».
* 1 2 Catalogue of Life (anglès)
* ↑ Plecoptera Species File (Version 1.1/4.0) (anglès)

## Bibliografia

* Claassen, 1940. Mem. Cornell agric. Exp. Sta. 232:111.
* Illies, 1966. Das Tierreich 82:369.

## Enllaços externs

* Encyclopedia of Life (anglès)
* Perlodidae Species Listing (anglès)
# Megara (grup de música)

Megara és un grup musical espanyol de rock creat a Madrid el 2015 i compost per Kenzy (vocalista), Robert (guitarra), Pablo (baix) i Ra Ratlli (bateria).
Aquell mateix any van debutar amb la publicació de Muérase quien pueda, un àlbum que conté temes com ara Seis i Baños de sangre. El 2018, el va succeir Aquí estamos todos locos.
El 26 d'octubre del 2022, se'n va anunciar la participació en el Benidorm Fest 2023, celebrat per a seleccionar la candidatura representant d'Espanya al Festival de la Cançó d'Eurovisió d'aquell any. Concretament, a la primera semifinal van obtenir 111 punts interpretant la cançó «Arcadia» i es van classificar així per a la final, en la qual van aconseguir la quarta posició amb un total de 106 punts. El 2024, van guanyar el concurs Una Voce per San Marino amb la cançó «11:11», així que representaran San Marino al Festival de la Cançó d'Eurovisió 2024.

## Discografia

* Múerase quien pueda (2015)
* Aquí estamos todos locos (2018)

## Referències

* 1 2 «Quiénes son Megara de Benidorm Fest 2023: biografía, integrantes, carrera y fotos de la banda de rock» (en castellà). Mag., 03-02-2023. [Consulta: 4 febrer 2023].
* ↑ «Agoney, Alfred García, Meler y Alice Wonder, entre los aspirantes para el 'Benidorm Fest 2023'» (en castellà). , 08-09-2020 [Consulta: 26 octubre 2022].
* ↑ Monfort, Carla. «'Benidorm Fest 2023': estos son los primeros cuatro finalistas que se jugarán la plaza en Eurovisión en la Gran Final» (en castellà). Espinof, 01-02-2023. [Consulta: 4 febrer 2023].
* ↑ «Blanca Paloma gana el Benidorm Fest y representará a España en Eurovisión con su flamenco» (en castellà). Público, 05-02-2023. [Consulta: 5 febrer 2023].
* ↑ Rico, Vicente. «¡Megara gana Una voce per San Marino y representará a la Serenísima República en Eurovisión 2024!» (en castellà), 25-02-2024. [Consulta: 25 febrer 2024].
# AN de l'Ossa Major

AN de l'Ossa Major (AN Ursae Majoris) és una estrella variable de la constel·lació de l'Ossa Major. Aquesta estrella posseeix el camp magnètic més fort conegut de totes les variables cataclísmiques, amb una intensitat del camp de 230 milions de gauss (23 kT). Aquest objecte, amb AM Herculis, va definir una classe d'objectes anomenats polars.

## Referències

* ↑ Afirmat a: SIMBAD.
* ↑ Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* 1 2 Ignasi Pérez-Ràfols «The ninth data release of the Sloan Digital Sky Survey: first spectroscopic data from the SDSS-III baryon oscillation spectroscopic survey» (en anglès). The Astrophysical Journal Supplement Series, 2, 19-11-2012, pàg. 21. DOI: 10.1088/0067-0049/203/2/21.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 3 4 5 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ «Extremely high circular polarization of AN Ursae Majoris». Astrophysical Journal. Bibcode: 1977ApJ...216L..45K. DOI: 10.1086/182506.
* ↑ V* AN UMa -- CV of AM Her type (polar) - SIMBAD
# AOB

AOB té els següents significats:
* Observatori Astronòmic Belgrad (del seu nom en serbi Астрономска Опсерваторија Београд, transliterat Astronomska Оpservatorija Beograd), observatori astronòmic ubicat a Belgrad (Sèrbia)
* Ace of Base, grup musical pop de Suècia
* Annals of Botany, revista científica sobre botànica publicada per Oxford University Press
* Bacteri oxidant de l'amoni (del seu nom en anglès Ammonia-Oxidizing Bacteria), bacteri que oxida l'amoni en el procés de nitrificació
# Emirat de Dutse

L'emirat de Dutse fou un estat històric i ara un estat tradicional de Nigèria, amb capital a la ciutat de Dutse a l'estat de Jigawa.
Dutse o Gadawur fou fundada vers el 1421. El 1807 Salihu dan Awwal al front de la gihad fulani va fundar l'emirat. Els fulani van governar l'emirat fins al 1903 quan els britànics van ocupar la ciutat el 27 de juliol, i va formar part del Protectorat de Nigèria del Nord.

## Reis de Dutse

* 1421 - 1686 Diversos reis
* 1686 - 1702 Hassan Makau Dodan-Bango
* 1702 - 1720 Mamman Mai-Sajen Fama
* 1720 - 1732 Makuri Bangon Dutse
* 1732 - 1735 Ada Gyauron Maza "el Gran"
* 1735 - 1737 Vacant
* 1737 - 1797 Tsohon Mutum
* 1797 - 1799 Nata
* 1799 - 1807 Gwajabo

## Emirs de Dutse

* 1807 - 1819 Salihu I dan Awwal
* 1819 - 1840 Musa dan Ahmadu
* 1840 - 1849 Bello I dan Musa
* 1849 - 1868 Suleman I dan Musa
* 1868 - 1884 Ibrahim I dan Salihu
* 1884 - 1893 Abdulkadir I dan Salihu
* 1893 - 1894 Salihu II dan Ibrahim
* 1894 - 1894 Ibrahim II dan Musa
* 1894 - 1901 Abdulkadir II dan Musa
* 1901 - 1903 Abdulkadir III dan Ibrahim
* 1903 - 1910 Haladu dan Suleman
* 1910 - 1911 Halilu dan Bello
* 1911 - 1912 Vacant
* 1912 (5 dies) Hamida dan Ibrahim
* 1912 - 1919 Abdullahi I dan Suleman
* 1919 - 1922 Bello II dan Abdulkadir I
* 1922 - 1923 Vacant
* 1923 - 1960 Suleman II dan Nuhu
* 1960 - 1983 Abdullahi Maikano Suleman
* 1983 - 1995 Muhammadu Sanusi dan Bello
* 1995 - Nuhu Muhammadu Sanussi

## Referències

* Worldstatesmen, per Ben Cahoon
# Emirat de Fika

L'emirat de Fika és un estat tradicional amb seu a Potiskum, a l'estat de Yobe, Nigèria. Muhammadu Abali Ibn Muhammadu Idrissa va rebre el nomenament com a 43è Emir de Fika del governador Ibrahim Gaidam el 12 de maig de 2010. L'Emir (o moi en la llengua local) és cap del poble dels bole.
L'antic emirat de Fika fou un estat multi-ètnic que segons la tradició oral vindria des del segle xv. Els bole, ja convertits l'Islam, es diu que es van moure a la ubicació actual des d'un poblament anomenat Daniski cap el 1805. Va quedar sota protectorat britànic el 27 de desembre de 1899 i el 1901 va passar a formar part del Protectorat de Nigèria del Nord. La seu de l'emirat va ser traslladada de la ciutat de Fika a la ciutat de Potiskum el 1924. L'emir actual, Muhammadu Idrissa, va succeir a Alhaji Abali Ibn Muhammadu Idrissa, qui va morir a l'edat de 77 anys el 10 de març de 2009 deixant quatre mullers i més de 40 fills.
El 6 de gener de 2000 el governador de l'estat de Yobe, Bukar Abba Ibrahim, va augmentar el nombre d'emirats dins Nigèria de quatre a tretze. L'emir de Fika, Alhaji Muhammadu Ambali, va protestar i va portar la mesura al tribunal, però finalment va transigir. Tot i tenir la capital a Potiskum, l'emirat de Fika és una entitat tradicional diferent de l'emirat de Potiskum, que és un dels que va crear Bukar Ibrahim com a "estat tradicional" pels ngizim. El 2009 i 2010 hi havia un conflicte entre els consells de l'emirat de Fika i el de Potiskum que es van apropar a tornar-se violent, però va ser resolt pel més influent dels caps tradicionals del nord, el sultà de Sokoto, Sa'adu Abubakar.

## Governants

Governants de l'emirat de Fika :
| Inici | Final | Governant |
| v.1806 | | Buraima |
| v.1822 | | Adam |
| | v.1844 | Disa Siri |
| v.1844 | 1867 | Mammadi Gaganga |
| 1867 | 1871 | Isma`ila |
| 1871 | 1882 | Mammadi Buye |
| 1882 | | Aji |
| 1882 | 1885 | Mama (Muhammad) |
| 1885 | 1902 | Sule |
| 1902 | 1922 | Disa (Idris) (+ 1922) |
| 1922 | 1976 | Muhammadu Gana dan Idris (v.1881 – + 1976) |
| Agost del 1976 | 10 de març del 2009 | Muhammadu Abali Ibn Idrissa (n. 1932/37 – + 2009) |
| 16 de març del 2009 | | Muhammadu Abali Ibn Muhammadu Idrissa (n. 1956) |

## Referències

* ↑ Mohammed Abubakar. «As Potiskum Stands Still for Fika's Emir (2)». Daily Independent, 12-05-2010. [Consulta: 14 setembre 2010].
* ↑ P. Benton. The Languages and Peoples of Bornu: Notes on Some Languages of Western Sudan. Routledge, 1968, p. 22. ISBN 0-7146-1635-4.
* 1 2 Roger Blench, Selbut Longtau, Umar Hassan, Martin Walsh. «The Role of Traditional Rulers in Conflict Prevention and Mediation in Nigeria». DFID, Nigeria, 09-11-2006. [Consulta: 14 setembre 2010].
* ↑ Hamza Idris. «Emir of Fika, Abali Ibn Muhammadu, Dies At 77». Daily Trust, 11-03-2009. [Consulta: 14 setembre 2010].
* ↑ Ola Amupitan. «Potiskum's Challenge to Damaturu as Yobe Capital». Fika Online, 01-08-2002. [Consulta: 2 setembre 2010].
* ↑ «Sultan's Role Applauded in Emirate Tussle». ThisDay, 13-06-2010. [Consulta: 14 setembre 2010].
* ↑ «Traditional States of Nigeria». WorldStatesmen.org. [Consulta: 14 setembre 2010].
# Mesquita Huasi

La Mesquita Huasi (en xinès, 华寺清真寺; en pinyin, Huá Sì Qīng Zhēn Sì) és una mesquita construida a la Xina durant la dinastia Ming sota el regne de l'Emperador Chenghua (1465-1487). La seva construcció es va basar en l'arquitectura dels temples budistes i els palaus imperials d'aquest país. Va ser construïda per musulmans que vivien a la ciutat de Linxia, a la regió de Gansu. Durant la revolta de Ma Zhongying l'any 1928, corresponent al conflicte musulmà a Gansu, un incendi va destruir l'edifici. Abans de la seva reconstrucció l'any 1941 tenia capacitat per congregar 2.000 persones en el seu interior.

## Referències

* ↑ Dillon, Lecturer in Modern Chinese History in the Department of East Asian Studies Michael; Dillon, Michael. China's Muslim Hui Community: Migration, Settlement and Sects (en anglès). Psychology Press, 1999. ISBN 978-0-7007-1026-3.
# Mihály Szeróvay

Mihály Szeróvay, conegut com a "Misi", (nascut el 14 de maig 1982) és un futbolista hongarès que jugà en l'equip JJK Jyväskylä de la Veikkausliiga finlandesa.
Misi va arribar a Finlàndia a la tardor de 2007 quan va decidir iniciar nous estudis a aquest país i es va unir a l'equip de JJK que pertany a la vegada Veikkausliiga, la lliga finlandesa. La temporada 2008 va ser imprescindible per a l'equip JJK. L'equip va arribar per primera vegada al capdamunt de la lliga finlandesa, aconseguint un ascens a la primera divisió finlandesa. Els seus anteriors clubs van ser el BFC, Ferencvárosi TC, el Erzsébeti SMTK, BKV Elore, el club espanyol, que milita en la Primera Regional Valenciana, l'Atlètic Vallbonense i el finlandès JJK Jyväskylä.

## Referències

* ↑ Jyväskylän JK - 2009
* ↑ 30 - Mihaly Szerovay - JJK:n pelaajaesittelyt - kausi 2008
* ↑ NB II 2003-2004
* ↑ HLSZ
* ↑ KSML
# Mihály Fülöp

Mihály Fülöp (Budapest, 10 d'abril de 1936 - Budapest, 26 de setembre de 2006) fou un tirador d'esgrima hongarès, especialista en floret, que va competir durant a dècada de 1950.
El 1956 va prendre part en els Jocs Olímpics d'Estiu de Melbourne, on disputà dues proves del programa d'esgrima. En la prova de floret per equips guanyà la medalla de bronze, mentre en la de floret individual quedà eliminat en sèries. Quatre anys més tard, als Jocs de Roma, tornà a disputar dues proves del programa d'esgrima. Fou quart en la prova de floret per equips i, novament, quedà eliminat en sèries en la del floret individual.
En el seu palmarès també destaquen quatre medalles al Campionat del Món d'esgrima, dues d'or, una de plata i una de bronze, entre les edicions de 1955 i 1959. A nivell nacional fou cinc vegades campió d'Hongria, dues individual (1955 i 1957) i tres per equips (1955, 1956 i 1962).

## Referències

* 1 2 «Olympedia – Mihály Fülöp». [Consulta: 1r agost 2023].
* ↑ Pyramid, A. W. E. «Magyar Olimpiai Bizottság» (en hongarès). [Consulta: 1r agost 2023].
# Mihály Székely

Mihály Székely (Jászberény, 8 de maig de 1901 – 22 de març de 1963), fou un cantant baix hongarès famós pels papers mozartians. El seu nom en forma hongaresa és Székely Mihály, el seu nom familiar original era Spagatner.
Va debutar com a Ferrando (Il trovatore) el 1920 a l'Òpera de Budapest, on es va quedar com a cantant principal fins a la seva mort. El seu debut al Metropolitan Opera fou com a Hunding (Die Walküre) el 1947. Va enregistrar dues versions de El castell de Barbablava de Béla Bartók i va treballar de prop amb el compositor en la revisió del 1936.
Els seus papers més reeixits van ser Rei Felip (Don Carlo), Fiesco (Simon Boccanegra), Osmin (Die Entführung aus dem Serail), Sarastro (Die Zauberflöte), Leporello (Don Giovanni), König Marke (Tristan und Isolde), Pogner (Die Meistersinger von Nürnberg), Boris Godunov, Basilio (Il barbiere di Siviglia), Gremin (Eugene Onegin) i Baró Ochs (Der Rosenkavalier). Va cantar en el Glyndebourne Festival diverses vegades, majoritàriament en òperes de Mozart.

## Discografia

* Mozart: La flauta màgica amb Pilar Lorengar, Richard Lewis, Margereta Hallin, Mihaly Szekely, Geraint Evans (2015-09-11) ASIN: B01AB9CFH0

## Referències

* ↑ https://www.discogs.com/es/artist/837338-Mih%C3%A1ly-Sz%C3%A9kely
* ↑ https://www.radiosefarad.com/recital-de-mihaly-szekely/

## Fonts

* Székely, Mihály de Peter P Varnai, a The New Grove Dictionary of Opera, ed. Stanley Sadie (Londres, 1992) ISBN 0-333-73432-7

## Enllaços externs

* Biografia a La Folia Arxivat 2012-02-19 a Wayback Machine.
# Microbiota intestinal

Es denomina microbiota intestinal o flora intestinal el conjunt de bacteris i altres microorganismes que viuen a l'intestí, amb una relació que a vegades és comensalista i d'altres simbiòtica. La gran majoria d'aquests bacteris no són perjudicials, i molts són beneficiosos. Es calcula que a l'interior d'una persona viuen unes dues mil espècies bacterianes diferents, de les quals només un centenar poden arribar a ser perjudicials. Moltes espècies animals depenen molt estretament de la microbiota que viu en el seu aparell digestiu. Per exemple, si les vaques no en tinguessin, no serien capaces de digerir la cel·lulosa, ni els tèrmits d'alimentar-se de la fusta, ja que no són ells mateixos, sinó la seva microbiota, que processen aquest tipus d'aliments. En l'ésser humà, la dependència no és tan radical, però sí important. De vegades la microbiota ajuda a absorbir nutrients i constitueix un ecosistema complex que s'autorregula i es manté en equilibri. En altres ocasions algunes espècies són imprescindibles per a la síntesi de determinats compostos, com ara la vitamina K i algunes vitamines del complex B. També tenen efectes col·laterals, com la producció dels gasos responsables de l'olor característica dels excrements. I n'hi ha que poden causar infeccions de gravetat variable.
En l'intestí dels nadons no hi ha microorganismes. Durant les primeres etapes de la vida es va component un tipus de microbiota inicial, primerament a partir de la microbiota vaginal i gastrointestinal de la mare. Posteriorment, per efecte de la llet materna, s'afavoreix un predomini de bifidobacteris en els lactants alimentats així, i microbiota diversa en els quals reben altres aliments. I finalment, després del deslletament, es produeix una microbiota de transició que canvia fins a la microbiota de l'adult.
La microbiota de l'adult està influenciada per una sèrie de factors intrínsecs (secrecions intestinals) i extrínsecs (envelliment, dieta, estrès, antibiòtics i aliments amb components prebiòtics o amb organismes probiòtics).
En estar composta per microorganismes, la microbiota és molt sensible als antibiòtics, i aquests són els principals causants de la seva destrucció, quan ocorre. Es regenera periòdicament, i els microorganismes morts són expulsats amb les femtes.

## Referències

* ↑ McFall-Ngai M.. Adaptive immunity: care for the community.. 445, 2007. ISSN 0028-0836.

## Vegeu també

* Flora vaginal
# Acton

«Acton» té aquests significats:
* Antàrtida:
** Mount Acton,
* Austràlia:
** Acton (ACT), suburbi de Canberra
** Acton (Tasmània), suburbi de Burnie, Tasmània
** Acton Park, suburbi de Hobart, Tasmània, abans simplement Acton
* Canadà:
** Acton (Ontario),
** Actons Corners,Ontario
** Acton Island, al Districte de Muskoka, Ontario
** Acton (Nova Brunswick),
** Acton (Quebec), (MRC d'Acton)
*** Acton Vale,
*** Saint-Nazaire-d'Acton,
*** Saint-Théodore-d'Acton,
* Regne Unit:
** Acton (Cheshire),
** Acton (Dorset),
** Acton (Armagh),
** Acton (Staffordshire),
** Acton (Shropshire),
** Acton (Worcestershire),
** Acton (Suffolk),
** Acton (Londres),
** Acton (Northumberland),
** Acton (Wrexham),
** Acton (circumscripció parlamentària),
** Acton Beauchamp, Herefordshire
** Acton Bridge, Cheshire
** Acton Burnell, Shropshire
** Acton Court, Gloucestershire
** Acton Pigott, Shropshire
** Acton Place, Suffolk
** Acton Reynald, Shropshire
** Acton Round, Shropshire
** Acton Scott, Shropshire
** Acton Trussell, Staffordshire
** Acton Turville, South Gloucestershire
** Iron Acton, South Gloucestershire
** North Acton, Londres
** South Acton, Londres
** East Acton,
** West Acton,
* Estats Units:
** Acton (California), concentració de població designada pel cens dels Estats Units a l'estat de Califòrnia
** Acton (Indiana),
** Acton (Kentucky),
** Acton (Massachusetts),
** Acton (Maine), població dels Estats Units a l'estat de Maine
** Acton Township,Minnesota
** Acton (Montana),
** Acton Township (Dakota del Nord),
** Acton (Tennessee),
** Acton (Texas),
** Acton State Historic Site, Texas
* Nova Zelanda: Acton (Nova Zelanda),
* Biografies:
** Acton Bell, pseudònim d'Anne Brontë
** Sir John Acton, 6è Baronet (1736–1811), primer ministre del regne de Nàpols
** Alfredo Acton, (Castellammare di Stabia, 1867 - Nàpols, 1934), militar i home d'estat italià
** Lord Acton, (John Emerich Edward Dalberg-Acton, baró d'Acton), polític i historiador britànic